Diari Oficial de la Generalitat Valenciana


Sumari del DOGV 9147, del 10-08-2021 (2021/8348)

RESOLUCIÓ de 10 de juliol de 2021, de la Conselleria d'Educació, Cultura i Esport, per la qual s'actualitza l'autorització i s'autoritza el canvi de denominació específica del centre docent estranger Elian's British School, de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9147

Data del DOGV
:   10-08-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/8348


Data del document
:   10-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 10 de juliol de 2021, de la Conselleria d'Educació, Cultura i Esport, per la qual s'actualitza l'autorització i s'autoritza el canvi de denominació específica del centre docent estranger Elian's British School, de Castelló de la Plana. [2021/8348]  
Antecedents de fet  
Primer. Mitjançant Resolucions, de dates 15 de febrer de 2017 i 7 d'agost de 2019, respectivament, de la Conselleria d'Educació, Investigació, Cultura i Esport, es va autoritzar el centre docent estranger Elian's British School (codi de centre 30390492), de Castelló de la Plana, per a la impartició dels següents ensenyaments del sistema educatiu britànic, sobre la base del certificat de la Fundació British Council:  
- Des de Nursery (3 a 4 anys) fins al curs Year 10 (14 a 15 anys) amb capacitat màxima per a 600 alumnes espanyols i estrangers fins a maig de 2021.  
- Des de Year 10 (14 a 15 anys) fins a Year 13 (17 a 18 anys) amb capacitat màxima per a 200 alumnes espanyols i estrangers fins al 31 de març de 2021.  
Segon. En data 22 de juny de 2021, la titularitat del centre presenta certificat actualitzat de la Fundació British Council per a impartir els següents ensenyaments del sistema educatiu britànic fins al 26 d'abril de 2025:  
- Des de Nursery (3-4 anys) fins al curs Year 13 (17 a 18 anys) amb capacitat màxima per a 700 alumnes espanyols i estrangers.  
Tercer. Com que el centre declara responsablement que no ha efectuat obres en aquest i que la relació de professors ha patit cap variació, no es requereix sol·licitar informes a la Unitat Tècnica i a la Inspecció d'Educació de la Direcció Territorial d'aquesta Conselleria a Castelló de la Plana.  
Quart. En data 22 de juny de 2021, el centre sol·licita el canvi de denominació específica i ara es denominarà International English School of Castellón.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el Secretari Autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de Centres docents estrangers a Espanya, hauran de reunir els requisits que, per a la creació de centres docents i la validesa oficial plena dels seus ensenyaments exigisca la legislació dels països conforme al sistema educatiu dels quals pretenguen impartir aquestes.  
El centre aporta certificat actualitzat de la Fundació British Council, de data 11 de maig de 2021, pel qual estableix que «el centre reuneix els requisits de l'article 5, número 1 del Reial decret 806/93 per a ser inscrit com a col·legi britànic per a impartir ensenyaments a alumnes de Nursery (3-4 anys d'edat) a Year 13 (de 17 a 18 anys d'edat), sent aquests grups d'edat els definits pel Currículum Nacional d'Anglaterra. La inspecció estima que, pel seu personal i instal·lacions, el centre té capacitat per a acollir 700 alumnes».  
3r. L'article 13.1.a del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitàries que resulta d'aplicació supletòria als centres docents estrangers, de conformitat amb la disposició final tercera del Reial decret 806/1993 estableix que es considera circumstància que dona lloc a la modificació de l'autorització el «canvi de denominació específica del centre».  
A aquest efecte, el representant de la titularitat del centre sol·licita la modificació de l'autorització del centre per canvi de denominació específica d'aquest pel que compleix amb el procediment legalment establit.  
  
De conformitat amb l'anteriorment exposat, resolc  
  
Primer  
Modificar l'autorització, per canvi de denominació específica, al centre docent privat que a continuació s'especifica, en els termes que s'indiquen:  
Codi: 23577507.  
Denominació genèrica del centre: centre docent privat estranger.  
  
Denominació específica del centre: Elian's British School.  
Nova denominació específica del centre: International English School of Castellón.  
Titular: Elian's Londres,SA.  
Domicili: Ronda Nord de Circumval·lació, núm. 346  
Localitat: Castelló de la Plana (12496)  
Província: Castelló.  
  
Segon  
Actualitzar l'autorització del centre següent en els termes i condicions que a continuació s'especifiquen:  
Codi: 22033182  
Denominació genèrica del centre: centre docent privat estranger  
  
Denominació específica del centre: International English School of Castellón.  
Titular: Elian's Londres,SA.  
Domicili: Ronda Nord de Circumval·lació, núm. 346  
Localitat: Castelló de la Plana (12192)  
Província: Castelló.  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu britànic fins al 26 d'abril de 2025:  
- Des de Nursery (3-4 anys) fins al curs Year 13 (17 a 18 anys) amb capacitat màxima per a 700 alumnes espanyols i estrangers.  
  
Tercer  
La present resolució tindrà efectes acadèmics a partir del curs 2021-2022 i fins al 26 d'abril de 2025, havent de ser inspeccionat i rebre carta d'acreditació abans de l'expiració d'aquest termini. Transcorregut aquest sense aportar a aquesta Conselleria certificació actualitzada, expedida per la representació diplomàtica britànica acreditada a Espanya, Fundació British Council, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 10 de juliol de 2021.- El secretari autonòmic d'Educació i Formació Professional: Miguel Soler Gracia.